Diari Oficial de la Generalitat Valenciana


Sumari del DOGV 8742, del 18-02-2020 (2020/1035)

Informació pública de l'aprovació de l'informe ambiental i territorial estratègic de la modificació puntual número 10 del Pla general d'ordenació urbana.
---------------------------------------------------------------------------------------------------------------------------------------------------------

### Dades del document

Número de DOGV
:   8742

Data del DOGV
:   18-02-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/1035


Data del document
:   05-02-2020

Organisme emissor
:   Ajuntament de Bigastro

Tipus de document
:   Anunci

Descriptors 

:   * Bigastro
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 10 del Pla general d'ordenació urbana. [2020/1035]  
Mitjançant Acord del Ple de data 27 de gener de 2020, ha sigut aprovat l'estudi ambiental i territorial estratègic de la modificació puntual núm. 10, que va ser dictaminat favorablement per la Comissió d'Avaluació Ambiental Estratègica, de data 22.01.2020, juntament amb la resta de documentació de la modificació del Pla general d'ordenació urbana d'aquest municipi, i de conformitat amb l'article 54.8 de Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana. Es publica en el Diari Oficial de la Generalitat Valenciana la declaració ambiental i territorial estratègica, del tenor literal següent,  
«Expedient núm.: 241/2019-3  
  
.../- Acta de la sessió  
Es va convocar per al dia 22 de gener de 2020, la Comissió Ambiental Estratègica, òrgan ambiental, regulada per l'apartat c de l'art. 48 de la Llei 5/2014, de 25 de juliol, de la Generalitat (LOTUP), conforme al Reglament d'organització i funcionament de la comissió ambiental de plans i programes, aprovat per Acord plenari de 31.07.2017, BOP núm. 74, de 16.04.2019, amb el següent ordre del dia:  
  
Assumpte: avaluació ambiental i territorial estratègica de modificació puntual núm. 10 del Pla general d'ordenació urbana de Bigastro, av. General Bañuls, 36.  
1. Retre compte dels informes de les administracions públiques afectades relatives a la modificació puntual 10 del PGOU.  
2. Emissió de l'informe ambiental i territorial estratègic de modificació puntual núm. 10 del PGOU, av. General Bañuls, 36.  
A les 09.15 hores del dimecres 22.01.2020, es constitueix la Comissió amb els membres presents indicats que han assistit en primera convocatòria, la secretària de la Comissió i el lletrat extern municipal  
  
Prèvia explicació per part del vicepresident regidor d'Urbanisme de l'assumpte objecte de l'ordre del dia, i deliberació pels diferents membres assistents, es tracten els assumptes següents referits a l'ordre del dia:  
  
Primer. Es ret compte dels informes emesos per la Diputació Provincial d'Alacant, dels serveis territorials d'Urbanisme de la Generalitat Valenciana i de la Direcció General de Política Territorial i Paisatge de la Generalitat Valenciana, com a conseqüència de les consultes evacuades per a la tramitació de la modificació puntual 10 del Pla general de Bigastro.  
  
Segon. El regidor d'Urbanisme assenyala que la modificació puntual del Pla general número 10 té per objecte regularitzar la situació urbanística de l'illa situada entre l'av. General Bañuls, 36, c/ La Paz núm. 63, c/ Sorolla, núm. 1 i c/ Comunidad Murciana.  
Aquest document de planejament constitueix la proposta de modificació puntual núm. 10 del PGOU de Bigastro (instrument d'ordenació urbanística previst en l'article núm. 63 de la LOTUP).  
Encara que es tracte d'una modificació d'alineacions en tocar un vial estructural la competència d'aprovació definitiva correspon a la conselleria competent en urbanisme.  
En principi, conforme a la LOTUP, aquesta modificació afecta l'ordenació detallada del PGOU del municipi referent a la fixació d'alineacions.  
Però els carrers General Bañuls i Comunidad Murciana pertanyen a la xarxa viària estructural, per tant, la modificació proposada afecta l'ordenació estructural, en afectar la xarxa primària, tal com determina l'article 21.1 c) de la LOTUP.  
  
Tercer. Vist l'expedient relatiu a la modificació puntual número 10 del Pla general de Bigastro, compost de document inicial estratègic de la modificació puntual número 10 del Pla general de Bigastro, esborrany de modificació puntual número 10 del Pla general de Bigastro, estudi d'integració paisatgística, així com la modificació puntual número 10 del PGOU, redactada el gener de 2020, a la vista dels informes de les administracions públiques consultades, s'admet a tràmit i la Comissió d'Avaluació Ambiental Estratègica emet, amb el vot per unanimitat a favor dels sis membres assistents, el seu dictamen en els termes següents:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial de la modificació puntual número 10 del PGOU redactada el gener de 2020, ajustada als requeriments de l'informe (ref. COPL -2019-0030-Bigastro), de la Direcció Territorial d'Alacant de la Conselleria d'Habitatge, Obres Públiques i Vertebració del Territori de la Generalitat Valenciana».  
  
Segon. Ordenar la seua publicació, de conformitat, amb l'article 54.8 de la LOTUP.  
  
La presidenta de la Comissió Avaluació Ambiental Estratègica dona per acabada la sessió a les 09.30 hores, i jo, com a secretària de la comissió, en done fe. Signat: els membres de la Comissió Ambiental.  
  
Així mateix, estarà a la disposició de les persones interessades en la seu electrònica d'aquest ajuntament http://bigastro.sedelectronica.es.  
  
Bigastro, 5 de febrer 2020.- L'alcaldessa presidenta: Teresa María Belmonte Sánchez.